VSRS Sklep I R 67/2018
Datum: 2018-05-16T00:00:00.000+02:00
ecli: ECLI:SI:VSRS:2018:I.R.67.2018
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija pristojnosti iz tehtnih razlogov - objektivna nepristranskost sodišča - zavrženje predloga

## Jedro

Pristojno sodišče, ki bi lahko predlagalo delegacijo pristojnosti je Okrajno sodišče v Ajdovščini in zato Okrožno sodišče v Novi Gorici ne predstavlja upravičenega predlagatelja.

## Izrek

Predlog se zavrže.

## Obrazložitev

1. Predlagatelja sta vložila predlog za ustanovitev nujne poti pri pristojnem Okrajnem sodišču v Ajdovščini.

2. Okrožno sodišče v Novi Gorici je predlagalo delegacijo pristojnosti zaradi zagotovitve objektivne nepristranskosti sodišča. 3. Predlog ni dovoljen.

4. Vrhovno sodišče lahko določi drugo stvarno pristojno sodišče, da postopa v zadevi, na predlog stranke ali pristojnega sodišča1. Pristojno sodišče, ki bi lahko predlagalo delegacijo pristojnosti je Okrajno sodišče v Ajdovščini in zato Okrožno sodišče v Novi Gorici ne predstavlja upravičenega predlagatelja.

1 Primerjaj določbe 67. člena Zakona o pravdnem postopku – ZPP in 37. člena Zakona o nepravdnem postopku – ZNP.